《次竹樽韵》
宋代·吴则礼

北湖饭豆病且癯，经年不问觞为壶。
谁令如许彭亨腹，时唤麴生浇老儒。
此君风味美无有，会与渊明著名酒。
侏儒饱死非缔父，仍挽皤罂作寮友。
堂上烛灭渠快哉，一饮一石今尘埃。
此君莫遣太孤绝，更须唤取鸱夷来。
老年经丘寻壑意，痿痿羸羸殊少味。
惟思著句与摩挲，径就便便图一醉。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。